ddrg/super_eurlex huggingface dataset:
Uredba Komisije (ES) št. 895/94

z dne 22. aprila 1994

o spremembi Uredbe Komisije (EGS) št. 3597/90 o računovodskih pravilih za intervencijske ukrepe, ki vključujejo odkup, skladiščenje in prodajo kmetijskih proizvodov s strani intervencijskih agencij

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3492/90 z dne 27. novembra 1990 o določitvi dejavnikov, ki jih je treba upoštevati v letnih obračunih za financiranje intervencijskih ukrepov v obliki javnega skladiščenja s strani Evropskega kmetijskega usmerjevalnega in jamstvenega sklada, Jamstvenega oddelka [1], in zlasti člena 8 Uredbe,

ker je Uredba Komisije (EGS) št. 3597/90 [2], kakor je bila spremenjena z Uredbo (EGS) št. 2136/93 [3], določila računovodska pravila za intervencijske ukrepe, ki vključujejo odkup, skladiščenje in prodajo kmetijskih proizvodov s strani intervencijskih agencij;

ker zadnja alinea člena 2(5) Uredbe (EGS) št. 3597/90 predvideva uporabo četrtletnega menjalnega razmerja za vrednotenje nekaterih manjkajočih količin; ker je treba opredeliti, kdaj se začne prvo četrtletje, ki ga je treba upoštevati v vsakem proračunskem letu;

ker so ukrepi, predvideni s to uredbo, v skladu z mnenjem Odbora EKUJS,

SPREJELA NASLEDNJO UREDBO:

Člen 1

Zadnji alinei člena 2(5) Uredbe (EGS) št. 3597/90 se doda naslednji stavek:

"Od proračunskega leta 1994 dalje se prvo četrtletje začne z začetkom proračunskega leta."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. oktobra 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. aprila 1994

Za Komisijo

René Steichen

Član Komisije

[1] UL L 337, 4.12.1990, str. 3.

[2] UL L 350, 14.12.1990, str. 43.

[3] UL L 191, 31.7.1993, str. 89.

--------------------------------------------------
Uredba Sveta (ES) št. 1131/94

z dne 16. maja 1994

o spremembah Uredbe (EGS) št. 337/75 o ustanovitvi Evropskega centra za razvoj poklicnega usposabljanja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker so predstavniki vlad držav članic na srečanju na ravni predsednikov držav in vlad ob sprejemu Sklepa o kraju sedeža nekaterih teles in oddelkov Evropskih skupnosti in Europola [4] z dne 29. oktobra 1993 z medsebojnim soglasjem sprejeli tudi deklaracijo o kraju sedeža Evropskega centra za razvoj poklicnega usposabljanja;

ker se Uredba Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja [5] glede sedeža Centra spremeni;

ker se tisti vidiki predloga, ki se nanašajo na uslužbence Centra, obravnavajo kasneje in ker ta Uredba ne vpliva na položaj uslužbencev Centra,

SPREJEL TO UREDBO:

Člen 1

Tretji odstavek člena 1 Uredbe (EGS) št. 337/75 se nadomesti z naslednjim:

"Center je neprofitna ustanova. Sedež ima v Solunu."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. septembra 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. maja 1994

Za Svet

Predsednik

Th. Pangalos

[1] UL C 74, 12.3.1994, str. 12.

[2] UL C 128, 9.5.1994.

[3] Mnenje z dne 27. aprila 1994 (še ni objavljeno v Uradnem listu).

[4] UL C 323, 30.11.1993, str. 1.

[5] UL L 39, 13.2.1975, str. 1. Uredba, kakor nazadnje spremenjena z Uredbo (EGS) št. 1946/93 (UL L 181, 23.7.1993, str. 11).

--------------------------------------------------
Uredba Komisije (ES) št. 1662/94

z dne 8. julija 1994

o spremembi Uredbe (EGS) št. 1859/93 o uporabi sistema uvoznih dovoljenj za česen, uvožen iz tretjih držav

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 3669/93 [2], in zlasti člena 22b Uredbe,

ker je v skladu s členom 3(2) Uredbe Komisije (EGS) št. 1859/93 [3] treba uvozna dovoljenja izdati v treh delovnih dneh po dnevu vložitve zahtevka; ker je ta rok neustrezen za učinkovito upravljanje sistema in bi ga bilo treba ustrezno podaljšati na pet dni;

ker so ukrepi, predvideni v tej uredbi, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

V členu 3(2) Uredbe (EGS) št. 1859/93 se prvi pododstavek nadomesti z naslednjim:

"Uvozna dovoljenja se izdajo peti delovni dan po dnevu vložitve zahtevka, razen če so bili v tem času sprejeti ukrepi."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ne uporablja se za zahtevke, ki so bili vloženi pred dnem začetka njene veljavnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. julija 1994

Za Komisijo

René Steichen

Član Komisije

[1] UL L 118, 20.5.4972, str. 1.

[2] UL L 338, 31.12.1993, str. 26.

[3] UL L 170, 13.7.1993, str. 10.

--------------------------------------------------
Uredba Komisije (ES) št. 3304/94

z dne 21. decembra 1994

o spremembi nekaterih uredb v zvezi z žiti in rižem zaradi pristopa Avstrije, Finske in Švedske

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu Norveške, Avstrije, Finske in Švedske [1], in zlasti člena 169(2) Akta,

ker je treba zaradi pristopa Avstrije, Finske in Švedske razveljaviti Uredbo Komisije (EGS) št. 479/88 z dne 22. februarja 1988 o določitvi operativnih pravil glede letne tarifne kvote Skupnosti v višini 2500 ton nepraženega slada, ki se uvrščajo v oznako kombinirane nomenklature 11071099 s poreklom iz Finske, ki je bil od tam tudi pripeljan [2], ter spremembe k naslednjim uredbam:

- Uredbi Komisije (EGS) št. 2145/92 z dne 29. julija 1992 o opredelitvi namembnih območij za izvozna nadomestila, izvozne prelevmane in nekatera izvozna dovoljenja za žita in riž [3],

- Uredbi Komisije (EGS) 1533/93 z dne 22. junija 1993 o določitvi nekaterih podrobnih pravil skladno z Uredbo Sveta (EGS) št. 1766/92 o odobritvi izvoznih nadomestil za žita in o ukrepih, ki se sprejmejo ob motnjah na trgu za žita [4], kakor je bila nazadnje spremenjena z Uredbo (ES) št. 120/94 [5],

- Uredbi Komisije (EGS) št. 1621/93 z dne 25. junija 1993 o podrobnih pravilih za uporabo Uredbe Sveta (EGS) št. 1766/92 glede sistema določanja uvoznih prelevmanov za žita [6], kakor je bila nazadnje spremenjena z Uredbo (ES) št. 795/94 [7];

ker lahko v skladu s členom 2(3) Pristopne pogodbe [8] institucije Evropske unije pred pristopom sprejmejo ukrepe iz člena 169 Pristopne pogodbe, ki začnejo veljati z dnem uveljavitve Pogodbe in v skladu z njim,

SPREJELA NASLEDNJO UREDBO:

Člen 1

1. Razveljavi se Uredba (EGS) št. 479/88.

2. Besedi "Švedska" in "Finska" se črtata iz Območja II(c) Priloge Uredbe (EGS) št. 2145/92.

3. Beseda "Avstrija" se črta iz člena 14a Uredbe (EGS) št. 1533/93.

4. Navedbe k Švedski in Finski v Prilogi I Uredbe (EGS) št. 1621/93 se črtajo.

Člen 2

Ta uredba začne veljati z dnem začetka veljavnosti Pogodbe o pristopu Norveške, Avstrije, Finske in Švedske.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1995

Za Komisijo

René Steichen

Član Komisije

[1] UL C 241, 29.8.1994, str. 21.

[2] UL L 49, 23.2.1988, str. 8.

[3] UL L 214, 30.7.1992, str. 20

[4] UL L 151, 23.6.1993, str. 15.

[5] UL L 21, 26.1.1994, str. 1.

[6] UL L 155, 26.6.1993, str. 36.

[7] UL L 92, 9.4.1994, str. 17.

[8] UL C 241, 29.8.1994, str. 9.

--------------------------------------------------
Uredba Komisije (ES) št. 2926/94

z dne 30. novembra 1994

o spremembi Uredbe (EGS) št. 2177/92 o podrobnih pravilih za uporabo posebnih režimov oskrbe za Azore, Madeiro in Kanarske otoke v zvezi s sladkorjem ter Uredbo (EGS) št. 1713/93 o kmetijskih menjalnih tečajih v sektorju sladkorja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1601/92 z dne 15. junija 1992 o uvedbi posebnih ukrepov za Kanarske otoke za določene kmetijske proizvode [1], kakor je bila nazadnje spremenjena z Uredbo Komisije (EGS) št. 1974/93 [2], in zlasti členov 3(4) in 7(2) Uredbe,

ker so podrobna pravila za uporabo posebnih režimov oskrbe za Azore, Madeiro in Kanarske otoke v zvezi s sladkorjem določena v Uredbi Komisije (EGS) št. 2177/92 [3], kakor je bila nazadnje spremenjena z Uredbo (ES) št. 1443/94 [4];

ker nova skupna podrobna pravila za izvajanje posebnih režimov za oskrbo nekaterih kmetijskih proizvodov Kanarskim otokom, določena v Uredbi Komisije (ES) št. 2790/94 [5], kakor je bila spremenjena z Uredbo (ES) št. 2883/94 [6], ki začnejo veljati 1. decembra 1994, nič več ne zahtevajo, da je treba pred izdajo potrdila o pomoči položiti varščino, ter opredeljujejo nov datum uveljavitve za tečaj, ki se uporabi za pretvorbo pomoči za oskrbo v španske pezete; ker je treba zato v Uredbo (EGS) št. 2177/92 in Uredbo (EGS) št. 1713/93 z dne 30. junija 1993 o posebnih podrobnih pravilih za uporabo kmetijskega menjalnega tečaja v sektorju sladkorja [7], kakor je bila spremenjena z Uredbo (EGS) št. 2627/93 [8], vključiti ustrezne spremembe v zvezi s Kanarskimi otoki, ki začnejo veljati 1. decembra 1994;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

Členu 5 Uredbe (EGS) št. 2177/92 se doda naslednji odstavek 5:"5. Zgornji odstavki se ne uporabljajo za Kanarske otoke."

Člen 2

V točki XVI(c) Priloge k Uredbi (EGS) št. 1713/93 se črtajo besede "in Kanarskim otokom".

Člen 3

Ta uredba začne veljati 1. decembra 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. novembra 1994

Za Komisijo

René Steichen

Član Komisije

[1] UL L 173, 27.6.1992, str. 13.

[2] UL L 180, 23.7.1993, str. 26.

[3] UL L 217, 31.7.1992, str. 71.

[4] UL L 157, 24.6.1994, str. 4.

[5] UL L 296, 17.11.1994, str. 23.

[6] UL L 304, 29.11.1994, str. 18.

[7] UL L 159, 1.7.1993, str. 94.

[8] UL L 240, 25.9.1993, str. 19.

--------------------------------------------------
Uredba Komisije (ES) št. 869/94

z dne 18. aprila 1994

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 779/94 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in je določena s posebnimi predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne oznake KN iz stolpca 2, in sicer iz utemeljitev, navedenih v stolpcu 3;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezno oznako KN iz stolpca 2 navedene preglednice.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. aprila 1994

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 91, 8.4.1994, str. 12.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

1 | 2 | 3 |

Formatirana magnetna disketa za uporabo v napravah za avtomatsko obdelavo podatkov | 85232090 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 8523, 852320 in 28232090. Formatiranje diskete (zapisovanje samo s podatki za inicializacijo) ne velja za zapisovanje na sam medij v smislu tarifne številke 8524 |

--------------------------------------------------
Uredba Komisije (ES) št. 1663/94

z dne 7. julija 1994

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 1641/94 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na kombinirani ali ki ji dodaja dodatne pododdelke in je določena s posebnimi določbami Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, ki jih določa ta uredba;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se za obdobje treh mesecev lahko še naprej uporablja sklicevanje na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. julija 1994

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 172, 7.7.1994, str. 12.

[3] UL L 302, 19.10.1992, str. 1.

--------------------------------------------------

PRILOGA

Opis blaga | Uvrstitev v tarifno oznako KN | Utemeljitev |

(1) | (2) | (3) |

Silicij z masnim deležem: več kot 98,7 % silicija,0,1 % ali več, toda ne več kakor 0,2 % aluminija,manj kot 0,1 % kalcija.Tak silicij se navadno uporablja v proizvodnji alkilklorsilanov | 28046900 | Uvrstitev opredeljujeta splošni pravili 1 in 6 za razlago kombinirane nomenklature in besedilo tarifnih oznak KN 2804 in 28046900 |

--------------------------------------------------
31995R0406
28.2.1995 URADNI LIST EVROPSKIH SKUPNOSTI L 44/10
UREDBA KOMISIJE (ES) št. 406/95
z dne 27. februarja 1995
odopolnitviUredbe(ES)št.1431/94odoločitvipodrobnihpravilzaupora bouvoznihrežimovvsektorju
perutninskega mesa, določenih v Uredbi Sveta (ES) št. 774/94
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 774/94 z dne
29. marca 1994 o odpiranju in določitvi upravljanja nekaterihtarifnihkvotSkupnostizavisokokakovostnogovedinoinzapra-šičje meso, perutninsko meso, pšenico in soržico ter otrobe indruge ostanke (
1) in zlasti člena 7 Uredbe,
ob upoštevanju Uredbe Sveta (EGS) št. 2777/75 z dne
29.oktobra1975oskupniureditvitrgazaperutninskomeso (2),
kakor je bila nazadnje spremenjena z Aktom o pristopu Avstrije,Finske in Švedske, in zlasti člena 15 Uredbe,
ker Uredba Komisije (ES) št. 1431/94 (
3), nazadnje dopolnjena z
UredboKomisije(ES)št.2389/94 (4),določapodrobnapravilaza
uporabo uvoznega sistema v sektorju perutninskega mesa, dolo-čenega v Uredbi (ES) št. 774/94;
kersemorajo,napodlagipridobljenihizkušenj,zaradipreprečitve
špekulacij spremeniti pogoji za pridobitev dostopa do sistema inza omogočenje izvajalcem, da umaknejo svoje zahtevke;
kersoukrepi,predvidenistouredbo,vskladuzmnenjemUprav-
ljalnega odbora za perutninsko meso in jajca,SPREJELA NASLEDNJO UREDBO:
Člen 1
Uredba (ES) št. 1431/94 se spremeni:1. Člen 3(a) se nadomesti z naslednjim:
„(a)Prosilcizauvoznadovoljenjamorajobitifizičnealipravne
osebe, ki ob vložitvi zahtevka lahko pristojnim organomdržav članic zadovoljivo dokažejo, da so v predhodnihdveh letih pred letom, v katerem je vložen zahtevek zadovoljenje,uvozilinemanjkakor50ton(masaproizvoda)ali izvozili ne manj kakor 500 ton (masa proizvoda) pro-izvodov, ki spadajo pod oznako KN 0207, 1602 31 ali1602 39.Vendarsomaloprodajnapodjetjaalirestavracije,ki prodajajo svoje proizvode končnim potrošnikom,izvzete iz koristi tega sistema.“;
2. tretji pododstavek člena 4(4) se črta.
Člen 2
Ta uredba začne veljati 1. marca 1995.
Ta uredba je v celoti obvezujoča in se neposredno uporablja v vseh državah č lanicah.
V Bruslju, 27. februarja 1995
Za Komisijo
Franz FISCHLER
Član Komisije
(1) UL L 91, 8.4.1994, str. 1.
(2) UL L 282, 1.11.1975, str. 77.
(3) UL L 156, 23.6.1994, str. 9.
(4) UL L 255, 1.10.1994, str. 104.02/Zv. 5 SL Uradni list Evropske unije 359
Uredba Komisije (EGS) št. 1617/95

z dne 4. julija 1995

o spremembi Uredbe (ES) št. 1162/95 o posebnih podrobnih pravilih za uporabo sistema uvoznih in izvoznih dovoljenj za žita in riž

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Aktom o pristopu Avstrije, Finske in Švedske ter z Uredbo (ES) št. 1528/95 [2], in zlasti členov 9(2), 12(4) in 13(11) Uredbe,

ker so v Uredbi Komisije (ES) 1162/95 [3] določena posebna podrobna pravila za uporabo sistema uvoznih in izvoznih dovoljenj za žita in riž; ker v Prilogi I k navedeni uredbi ni predpisan rok veljavnosti uvoznih dovoljenj za slad; ker bi bilo torej treba določiti obdobje, ki bi upoštevalo zahteve trga, in da bi popravili omenjeno opustitev;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Del A Priloge I k Uredbi (ES) št. 1162/95 se nadomesti s prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. julija 1995

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 148, 30.6.1995.

[3] UL L 117, 24.5.1995, str. 2.

--------------------------------------------------

PRILOGA

PRILOGA I

A. Za žita

Oznaka KN | Poimenovanje | Rok veljavnosti |

07099060 | Sladka koruza, sveža ali ohlajena | 45 dni |

07129019 | Sušena sladka koruza, cela, razrezana v kose, zdrobljena ali mleta, vendar ne nadalje pripravljena, razen hibridne koruze za setev |

10019091 | Seme navadne pšenice in soržice |

10019099 | Pira, navadna pšenica in soržica, razen semenskih |

10020000 | Rž |

100300 | Ječmen |

100400 | Oves |

10051090 | Koruza razen semen hibridov |

10059000 | Koruza razen semenska |

10070090 | Sorgo v zrnu razen hibridov za setev |

1008 | Ajda, proso in ptičje seme; druga žita |

100110 | Trda pšenica |

110100 | Moka iz mešanice žit na podlagi pšenice | 60 dni |

11021000 | Ržena moka |

110311 | Pšenični drobljenec in zdrob |

1107 | Slad, pražen ali nepražen |

| Proizvodi, navedeni v Prilogi A k Uredbi (EGS) št. 1766/92 | Do konca četrtega meseca po mesecu izdaje |

--------------------------------------------------
Uredba Komisije (ES) št. 2522/95

z dne 27. oktobra 1995

o spremembi Uredbe (ES) št. 1371/95 podrobnih pravilih za izvajanje sistema izvoznih dovoljenj v sektorju jajc

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1], kakor je bila nazadnje spremenjena z Aktom o pristopu Avstrije, Finske in Švedske, in z Uredbo (EGS) št. 3290/94 [2], in zlasti členov 3(2) in 8(13) Uredbe;

ker so z Uredbo Komisije (ES) št. 1371/95 [3] določena podrobna pravila za izvajanje sistema izvoznih dovoljenj v sektorju jajc;

ker so izkušnje pokazale, da je potrebno skrajšati obdobje veljavnosti dovoljenj in ker bi bilo poleg tega treba zagotoviti, da bi bilo mogoče nekatere ukrepe, ki jih sprejme Komisija v primeru prevelikega števila zahtevkov, prilagoditi glede na kategorijo proizvoda in namembni kraj;

ker so ukrepi, predvideni v tej uredbi, skladni z mnenjem Upravljalnega odbora za perutninsko meso in jajca

SPREJELA NASLEDNJO UREDBO:

Člen 1

Uredba (ES) št. 1371/95 se spremeni, kot sledi:

1. Odstavek (1) člena 2 se nadomesti z naslednjim besedilom:

"1. Izvozna dovoljenja so veljavna od datuma izdaje, v smislu člena 21(1) Uredbe (EGS) št. 3719/88, do konca tretjega meseca, ki sledi temu datumu.";

2. Zadnji pododstavek člena 3(4) se nadomesti z naslednjim besedilom:

"Ti ukrepi se lahko prilagodijo glede na kategorijo proizvoda in namembni kraj."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. oktobra 1995.

Za Komisijo

Franz Fischler

Član Komisije

[1] UL L 282, 1.11.1975, str. 49.

[2] UL L 349, 31.12.1994, str. 105.

[3] UL L 133, 17.6.1995, str. 16.

--------------------------------------------------